als_Latn dik_Latn sag_Latn
-Punësimi sot nuk është vetëm një obligim por paraqet një sfidë, pa të cilën qytetarët e Gostivarit nuk kanë perspektivë. Investitorët nuk mund të gjejnë persona te kualifikuar dhe te profesionalizuar për një punë të caktuar. Jo rastësisht ne mbështetëm hapjen e kësaj Qendre për karrierë dhe jo rastësisht Këshilli i Komunës së Gostivarit mori vendim për themelimin e Këshillit ekonomiko social, nëpërmjet të të cilit do të realizojmë planet dhe vizionet. Presim që kjo qendër të cilën sot e hapim solemnisht, të realizojë objektivin e saj kryesor, gjegjësisht të mundësoj më shumë punësime, nënvizoi kryetari i komunës së Gostivarit Rufi Osmani.
Drejtori i EDC – Erik Batler, në fjalën e tij përshëndetëse foli për qëllimet dhe rolin e kësaj qendre, duke vënë theksin në mundësinë e gjetjes së një vendi të punës si problem aktual duke theksuar se duhet vendosur një paralele ndërmjet kërkesave dhe ofertave të punës.
Të pranishmit i përshëndetën edhe drejtori Toni Efremoski dhe nëndrejtori Shpëtim Elezi, të cilët në emër të kolektivit dhe nxënësve të kësaj shkolle falënderuan USAID-in për hapjen e Qendrës së karrierës, ndërsa kryetarin Osmani për ndërtimin e objektit shtesë të kësaj shkolle me mjete nga buxheti komunal.
als_Latn als_Latn als_Latn